
Хасталыкънынъ джайравы ве эковвмвческий эмиоти. 


Оидиум я да куф хасталыгъы Кърымда юзюм хасталыкъ- 
ларынынъ энъ муимлериндендир. Бу хасталыкъ озюнинъ) ке- 
тирген зарары джеэтинден мильдью хасталыгъына ошай, базы 
бир районларда исе, меселя Ялы боюнда, атта энъ эмиетли 
хасталыкъ сайыла. 

‚ Оидиум Европагъа Сырт Имерикадан кельме бир хасталыкъ 
олып, ильк сефер 1845 с. Англияда пейда олгъан эди. Бу хас- 


«О талыкъ Кърымда биринджи сефер 1853 сенеси Ялы боюнынъ 
ой куньбаты тарафында, яни Мисхорда, Алупкада ве-дигер пункт- 
«С ларда корюльди. 1865 сенесине хасталыкъ зияде джайрап, 
$ Кърымнынъ бутюн Къара денъиз ялыларында, хусусан Ялта 
3- районы багъларында зияде илерилеген эди. 

Шимдики заманда оидиум хасталыгъы Кърымда эр ерге 
джайрагъан бир хасталыкътыр. Хасталыкъ Ялы боюнда Форос- 
тан Алуштагъа къадар олгъан багъларда хусусан чокъ зарар 
кетире. Алушта районынынъ куньдогъыш къысмында, Судакъ 
ве Балыкълава районларында да оидиум зияде джайрагъан- 
дыр. Феодосияда, Севастопольде ве Эски-Кърым районында 
исе бу хасталыкъ юкъарыда косьтерильген районларгъа коре 
азджа джайрагъандыр. 

Хас̧талыкънынъ экономический зарары пек буюктир. Ялы 
боюнда бу хасталыкътан эр йыл берекетнинь 10%) къадары 
гъайып ола, кимер йылларда исе, меселя 1934 с. олгъаны 
киби, бу гьайыплар 25—30%/,-ке бара, Кърымнынъ орта ве 
сырт районларында оидиум хасталыгъы аз корюле. 


. Хастаяыкънынъ тышкъы аляметлери. 


Оидиум хасталыгъы юзюм кутюгининъ бутюн ешиль къы- 
сымларыны: филислерини, япракъларыны, чечеклерини ве ху- 
сусан емишлерини хараплар. Хасталыкънынъ энъ характерли 
алямети кутюкнинъ косьтерильген къысымлары узеринде айры- 

йры тургъан я да бутюнлей джайрап тургъан куфлю леке- 


| Телара “Ч 1 
4 ҡы 
(А > Ил еек 


?? Хасталыкънынъ ильк аляметлери баарьде янъы орюмлей 
башлагъан яш филислер узеринде корюнир. Бу вакъыт хаста- 
лыкъ, адети узьре, филиснинъ ашагъысындан башлар, сонъ 
юкъары догъру джайрар ве япракъларгъа кечер. Биринджи 
япракъларнынъ ве филиснинъ уджлары пек сийрек хастала- 
нырлар. Хасталыкъкъа тутулгъан филислернинъ башта сагъ- 
лам филйслерден фаркъы 
корюльмез ве ялынъыз дикъ- 
къатлы суретте бакъылса 
филислернинъ устюнде за- 
Йыф бир къою тюс козьге 
чарлар ки, бу —хасталыкъ 


ГЕ ны 


Рес. 1. Рес. 2. 


аляметидир. Сонъувдан куфлю лекелер пейда олгъанындан бу 
къою тюс кокюльтим тюске чевирилир, ве къолай эсленир. 
Хасталыкътан себеп филислер осюмде аман-аман токъталырлар. 

Япракъларда хасталыкъ эм усть тарафтан, эм де аст тараф- 
тан пейда олур; бу вакъыт япракънынъ устюнде куфлю леке- 
лер я да тёгерек шекильде ачыкъ ешиль бенеклер корюлир; 
булар кимерде мильдьюнинъ догъургъан ягълы бенеклерине 
пек бенъзерлер. Япракъларда хасталыкъ чокъусы кере тамар- 
ларнынъ сиярувы шеклинде пейда олур. Япракъ яш экенде 
хасталыкъкъа огъраса чокъусы керелер онынъ пластинкасы 

къыйышыр ве нормаль ешиль тюсю бозулыр. Япракълар эр 
бир осюм стадиясында хасталыкъкъа тутула билелер, лякин 
яш япракълар эписинден зияде хасталаналар. Зияде хаста 
япракъларнынъ осюми токътай ве олар гъайып олалар. Юзюм 
чечегининъ хасталанувы чокъ сийрек олгъан аллардандыр, 
лякин бунъа бакъмадан сыджакъ авалар эрте башлагъанда 
Ялы боюнда юзюм чечеклерининъ хасталанувына раст келине. 
Хаста чечеклер мейва бермез, солар ве тёкюлирлер. 

Юзюм емишлери--бурьтюклери мейдангъа кельген вакъыт- 
тан башлап тап пише башлагъангъа къадар оидиум хасталы- 
гъына огърая билелер. Эгер олар яш экенде хасталансалар, 
осюмни бир тамам токътата ве къурып къалалар. Эгер кечче 
хасталансалар осюмлери девам эте, лякин бу осюм эр еринде 
бир къарарда олмай, чюнки бурьтюкнинъ хаста ериндеки къа- 
бугъынынъ клеткалары олелер. Бойле бир къарарда осьмеюв 
нетиджесинде, бурьтюк къабугъы хаста еринден чокъусы кере 
патлай (рес. 1) ве кимерде ичеридеки урлукълары корюнип тура. 
Патлагъан бурьтюклер чюрюй ве къурып юзюм кутюги узе- 
ринде тёкюльмей къалалар. Оидиумнынъ куф лекелери гъайып 

“ олгъан аллаларда, бурьтюклер узеринде хасталыкъ излери 
къала, олар йылдыз пичимде нокъталы къою тюс бенеклер 
киби олалар. 

Юзюм салкъымы саплары хасталыкъкъа огъраса емишлер 
осал осе ве берекетнинъ качествосыны эксильтелер. 

Юзюмнинъ хаста филислери, язда къабукъ клеткаларынынъ 
хасталанмасындан себеп дагъыныкъ къою тюс бенеклернен 
орьтюле (рес. 2). Бойле филислер осал осе ве кеч пишелер. 
Филислер узериндеки бенеклер кузьде къызылджа-къаверенки 
тюске кирелер, бираз даа кечче олар къараралар. 


Юзюм сортларынынь хастапыкъкъа мунасебетлери, 


Юзюм сортларындан: беяз Мускат, гульгюли Мускат, Ка- 
бернэ, Вердельо, Фурминт, Рислинг, Педро- Хименес, беяз Ко- 
кур, Асма, Шабаш ве Кърым сия юзюми оидиум хасталыгъына 
эписинден зияде огьрайлар. Шуны да къайд этмек керек ки, 
бу сайылгъан сорт юзюмлернинъ эм емишлери, эм де япракъ- 
лары хасталыкъкъа пек чалт тутулалар. С̧емильон ве Алиготэ 
сортларынынъ емишлери хасталыкъкъа сийрек тутулалар, ля- 
кин бунъа бакъмадан кимерде бу сортларнынъ япракълары 
зияде хасталаналар. Оидиум хасталыгъына къаршы Изабелла 
юзюми чыдамлыдыр, онынъ япракъ ве емишлери ‘сийрек хас- 
талана. 


Окдиум хасталыгъы неден мейдангъа келә. 


Оидиум хасталыгъыны бир сой мантар догъура. Хаста яп- 
ракъ я да филис узеринде пейда олгъан ун киби куф — ман 
тарнынъ беяз тюсте тёллюк-йиллеридир; бу йиплер узеринде 
тёллер догъар; оларгъа споралар (бир клеткалы урлукълар) дей- 
лер (рес. 3.) Бу йиплер осюмлик- 
ниңъ токъумалары устюнде осе ве 
сонъ клеткаларнынъ ичине уджла- 
рыны джиберип клеткалардаки 


Рес. 3. Рес, 4, 
(Зияде буюльтялип бериле). (Зияде буюльти ип бе гид»), 


беслейиджи мадделерни эмелер. Иште мантар бойле этип 
юзюм кутюги эсабына осе, буюй. 

Мантар йиплери узеринде пейда олгъан споралар кемалына 
кельген сонъ къопа, ава оларны багъ ичине джайрата; сағъ- 
лам кутюклер узерине тюшкен споралар о кутюклерни хаста- 
ландыра. Бойлеликнен оидиум мантары пек чалт илерилей, 
хасталыкъ арта. 

Къышкъа кельгенде мантар юзюм бурьлери ичинде къалып 
къышлай. 

Яз сонъунда ве кузьде хаста юзюм кутюклери узе иле 
мантарнынъ кевдеси яни перитециялар (рес. 4) пейда олітір, 
Лякин мантарнынъ перитециялар алында къышлагъаны и: 5ат 
олунмады. 

Хавталыкънынъ джайравына климат шартларынынъ тесири. 


Оидиум хасталыгъынынъ джайравында аванынъ темпера- 
турасынынъ буюк эмиети бардыр. Хасталыкънынъ илериле- 
вине дымлыкънынъ не киби тесир эткени шимдиге къадар 
этрафлы суретте огренильмеди. 

Оидиумнынъ споралары 5%тан 33°-къа къадар орюмлей 
билелер. Слораларнынь орюмлеви ве юзюмни хасталандырув 
дым тамчылары булунгъанда олгъаны киби, къуру авада да 
ола биле. Спорапарнынъ орюмлеви ичюн энъ келишикли тем- 
пература 20—25°-тыр. Бу шараитта споралар артыкъ 2—3 са- 
аттен сонь орюмлей башлайлар. 

Баарьде Кърым багьларында оидиумнынъ ильк пейда олувы 
майыс айында козетйле. Ялы бою багьларында хасталыкъ ма- 
Йыснынъ биринджи декадасында пейда ола. Лякин Ялта этра- 
фында эр ерден эрте козетиле. 1936 сенеси оидиум Магарачта 
майыс 9-да, 1937 сенеси Ливадияда майыс 8 де, 1938 сенеси Ма- 
гарачта майыс 9-да ве 1939 сенеси кене анда майыс 10-да ко- 
зетильген эди. Судакъ районында бу хасталыкъ Ялтадакинден 
бир къач кунь кеч пейда ола. Сырт районлардаки багъларда 
хасталыкъ майыс соньларында козетиле. 

Оидиумнынъ энъ зияде илерилеви температура 19—20° ол- 
гъанда корюле, бу вакъыт мантар дёрт кунь ичинде бир не- 
силь спора бере. Ялы 'боюнда бу шартлар юзюм чечек ач- 
магъа башлагъандан (багълар июннинъ биринджи декадасында 
чечек ача башлай) июльнинъ орталарына къадар девам эте. 
Сутканынъ орта температурасы 25°-тан зияде олгъанда хаста- 
лыкънынъ илерилеви зайыфлай. Сутканынъ орта температурасы 
40°-ны кечкенде табиатта багъларнынъ хасталанувы умумиет- 
нен токътала. Оидиумнынъ илерилевиндеки токъталув язда 
июльнинъ ортасындан августнынъ ортасына къадар девам эте. 
Бундан сонъ аванынъ температурасы тюше башлагъандан се- 
беп хасталыкъ текрар козьге чарпаджакъ дереджеде илери- 
леп башлай, лякин бу девирде юзюмлер пише башлагъанын- 
дан хасталыкъ артыкъ телюке догъурмай. 


Куреш чарелерн. 


Оидиум хасталыгъына къаршы керек чарелер къулланыл- 
маса Ялы боюндаки багъларда оидиумгъа тез тутулгъан сорт- 
ларнынъ берекети бир тамам гъайып ола, албуки хасталыкъкъа 
къаршы керек чарелер къулланылса оидиум буюк зарар ке- 
тирмей. 


Багъларны агрокультура джеэттен догъру бакъувнынъ хас- 
талыкъны джайратмаювда пек буюк эмиети бардыр. Шпалер 
усулнен асралгъан юзюмлер, кутюк усулда асралгъан юзюм- 
лерден аз хасталаналар; чюнки шпалер усулда асралгъанда 
юзюм кутюклери--кунеш тарафындан яхшы ярыкълатыла. 
Мейва тереклеринен талдалаштырылгъан багъларда оидиум 
хасталыгъы зияде джайрай. Бакъылмай кийиклешип къалгъан 
юзюм кутюклери хасталыкънынъ джайрамасына себеп олгъан- 
ларындан, оларны чыкъармакъ керек. Оидиум хасталыгъына 
къаршы зайыф курешильген багъларда хасталыкъны джайра- 
тыджы ерлер мейдангъа келе; мында айры кутюклер устюнде 
мантар Йылдан-йылгъа къышлап, баарьде сагълам нутюк- 
лернинъ хасталыкъкъа огърамасына себеп ола. Багъны къазув, 
ябан отларны отав, зиянкярларнен курешюв, топракъны чапа- 
лав, йымшатув, тёпе алув, байлав, къолтукъ алув киби юзюм 
кутюгини асрамакъ ичюн къулланылгъан усуллар эм вакътында 
ве эм де здинилип отькерильсе юзюмнинъ осюмине ве махсул- 
нынъ артувына себеп олгъанлары киби, айны заманда оидиум- 
нынъ илерилеви ичюн аз келишикли шартлар догъурырлар. 

Ондиумгьа къаршы курешнинъ эсас чареси юзюм оськен 
девирде химический мадделер къулланувдыр; олар эм хаста- 
лыкънынъ огюни алалар ве эм де хаста кутюклернинъ савул- 
масына ярдым этелер. 

Оидиумгъа къаршы къулланылгъан жібегін мадделерден 
энъ муимлери—ичинде кукюрт олгъанларыдыр. Оидиумнен 
куреште энъ яхшы нетиджени къуру кукюрт препаратлары 
берелер; оларнен багъны тозлайлар. Тоз кукюрт, дёгюльген 
кукюрт, кукюрт концентраты ве илях. бойле препаратлардан- 
дыр. Бу препаратлар темиз кукюрт олып, оидиумгъа пек кес- 
кин тесир этерлер. Дёгюльген кукюрт зеречиклерининъ чет- 
лери чокъ ханели олгъанындан бойле кукюрт япракъ ве емиш 
бурьтюклери устюнде тоз кукюрттен даа яхшы япышып тура- 
лар. Лякин дегюльген кукюрт зеречиклери` ири олмамакъ ке- 
рек, акси такъдирде олар осюмлик узеринден тыгъырып тю- 
шерлер. Тоз ве я да дёгюльген кукюрт ерине къулланылгъан 
кукюрт концентратыны, 1934—37 сенелери къулланув тедж- 
рибелери косьтердилер ки, бу концентрат яхшы дёгюлип ои- 
диумгъа къаршы сепильсе, тоз ве’дёгюльген темиз кукюрт 
къадар яхшы тесир япа. 

Къуру кукюрт препаратлары сылакъ препаратлардан даа 
яхшыдыр, чюнки къуру препаратны сепмек къолай олгъаны 
киби, онынъ эффекти де зиядедир. Сылакъ препаратларнынъ 

баш эксиклиги--оны пуськюрткенде осюмликнинь эр ерине 
бир къарарда джайратмакъ мумкюн олмагъанындадыр. Албуки 
къуру препарат осюмликнинъ эр ерине джайрай. Лякин юзюм 
оидиум хасталыгъына зияде огърагъан алларда, сылакъ пре- 
парат къулланув эффектли, ола, чюнки сылакъ препарат хаста 
ерлерге яхшы япыша ве онынъ тесири арта. Сылакъ препарат 
оларакъ кукюрт-киреч къарышыгъы ве кукюрт-киреч суву 
къулланыла. Лякин унутмамалы ки, йыл дымпы кетсе кукюрт- 
киреч къарышыгъы юзюм япракълары ве емишлери узеринде 
яныкълар догъура. А 

Ичерисинде бакъыр тузлары булунгъан ве мильдью хаста- 
лыгъына къаршы къулланылгъан бордо шингенлиги оидиумгъа 
къаршы тесир этмей. 

Багьларгьа” кукюрт сепювнинъ муддетлери —оидиумгъа 
къаршы курешнинъ эффектлилигинде ве айны заманда химикат- 
ларны, аппаратураны ве ишчи кучюни догъру суретте файда- 
ланувда буюк эмиетке маликтир. Багъларны савулткъанда энъ 
зияде диқъкъат этильмеси керек олгъан нокъта —баарьде хас- 
талыкъ пейда олгъан вакъыттан юзюмлер пише башлагъангъа 
къадар юзюм кутюклерининъ`бутюн ешиль къысымларынынъ 
кукюртнен ортюли олмасыдыр. 

Ялта, Алушта, Судакъ, ве Балыкълава районларында багъ- 
ларгъа баштан-башкъа 4 кере кукюрт сепмек керек. Феодо- 
сияда, Севастопольде, ве Эски:Кърым районларында 3 кере 
сепюв де етерликтир. Кърымнынъ сырт районларында хаста- 
лыкънынъ илерилевине коре хаста участкаларны сайлап ку- 
кюрт сепмек керек. 

Оидиум хасталыгъынынъ догъгъан ерлеринде юзюмнинъ яш 
филислери узеринде хасталыкънынъ ильк аляметлери корюн- 
генинен, чар-чабик кукюрт сепмеге башламакъ керек. Хаста- 
лыкъкъа къаршы къулланыладжакъ чарелерни вакътында оть- 
кермек ичюн хасталыкънынъ пейда олгъан моментини козьден 
къачырмаювнынъ буюк практический эмиети бардыр. 


Оидиум зияде джайрагъан районларда хасталыкъ яш филис- 
лер узеринде пейда олгъандан 5--6 куньден сонъ багъларны 
баштан-баш кукюртлев ишине башламакъ керек. Хасталыкъ 
пек зияде джайрамагъан йылларда багъларны ильк кере ку- 
кюртлев ишине майыснынъ ильк ярысынынъ сонъуна таба, 
Судакъ ве Балыкълава районларында исе майыс 20 ден кечке 
къалмай башламакъ керек. Бу девирде кукюртлев хасталыкъ- 
нынъ язда джайрамасынынъ огюни алыр ве багъларнынъ оиди- 

умнен хасталанувыны чокъ эксильтир. Оидиум хасталыгъына 
зияде тутулгъан сортлар олгъан участкалар биринджи нев- 
бетте кукюртленмек керек. 


Феодосияда, Севастопольде ве Эски-Кърым районларында 
ильк кере кукюртлев юзюм чечек ачкьанда отькерильмек ке- 
ректир, бундан сонъки кукюрт- 
левлер эр 15 куньде бир кере 
отькерилир. Умумиетнен айры 
кукюртлевлер арасындаки муд- 
детлер къулланылгъан илядж- 
нынһ--химикатнынһь хасиетле- 
рине (япышќъакълыгъы, тесир 
эткен муддети) коре ве юзюм 
кутюги филислерининъ осюмине 
коре тайин олуныр. Кърым шарт- 
ларында чокъ ягъанакъ олма- 
гъанда тоз кукюрт, дёгюльген 
кукюрт ве кукюрт концентраты 
юзюм япракълары ве емишлери 
узеринде эки афтагъа къадар 
тюшмей къала билелер. 


Ялы боюнда, Судакъ ве Ба- 
лыкълава районларында экинджи 
кере кукюртлев юзюмнинъ мас- 
совый суретте чечек ачувына 
раст келе. Бу девирде багъны 

Рес. 5. кукюртлевнинъ айрыджа эми- 
ы Е ети. бардыр, чюнки хасталыкъ 
мантарынынъ илерилеви ичюн табиатта келишикли шартлар 
мейдангъа келе. Экинджи кере кукюртлевни чечек ачкъан 
вакъытта дегиль де чечек биткен ве емишлер баш-бай- 
лагъан с̧онъ отькермек керек деген фикир догъру дегиль- 
дир, чюнки бойле япылса оидиумнынъ илерилевинде энъ муим 
девир къачырыла ве бундан отьрю юзюмлернинъ хастала- 
нувы пек зияделеше. Учюнджи кере кукюртлев вакътында 
емишлернинъ устьлери кукюртленир. "Учюнджи ве дёртюнджи 
кере кукюртлев вакътында юзюм салкъымларынынъ кукюрт- 
ленмесине айрыджа дикъкъат этмек керек. Эгер бундан сонъ 
да оидиум илерилемекте девам этсе, о вакъыт хаста ерлерни 
сайлап бешинджи кере кукюрт сепмек керек олур. Бойле 
ал чокъусы Судакъ районында ола биле. 

Эр кере кукюртлев иши энъ аз бир вакъыт ичинде отьке- 
рильмек керек: майыста энь чокъ 5 кунь ичинде, июнь ве 
июльде исе энъ чокъ 4 кунь ичинде отькерильмели. Умумиет- 
нен айткъанда эр кере кукюртлев муддети—хасталыкъ манта- 
рынынъ бир несиль берип етиштире бильген муддети ичинде 
отькерильмели; бундан 
макъсад — хасталыкъ- 
нынъ джайравына ёл 
бермемектир. Бунынъ 
ири совхоз ве колхоз- 
ларда эмиети буюктир. 

Оидиумгъа къаршы 
тоз кукюрт ве дёгюльген 
кукюрт къуллангъанда 
оларгъа тоз киреч къош- 
макъ керек; бунынъ 
ичюн 70%, кукюрт ве 
30% тоз киреч алыныр. 
Бойле кьарыштырув ку- 
кюртнинъ процентини 
эксильтсе де, илядж- 
нынъ юзюм япракълары 
ве филислери узерине 
яхшы япышып турма- 
сыны темин эте ве ке- 
тирген файдасыны эк- 
сильтмей. Кукюрт кон- 
центраты къулланылса, 
онъа тоз киреч.20% | къо- 
шулыр. Кукюрт концен- 
траты киречнен къарыш- 
тырылмадан эвель тал- 
да бир ерде кьурутыл- Рес. 6. 
макъ, дёгюльмек, сыкъ 
электен эленмек керек. Тоз кукюрт ве дёгюльген кукюрт де 
къулланылмаздан эвель эленмек керек. 

1 гектар багъны кукюртлемек ичюн (10000 кутюк юзюм 
эсабынен) шу къарарда кукюрт керек: багъ чечек ачмаздан 
эвель кукюртлев ичюн тоз киречке къарышыкъ алда 20 кг. 
къарышыкъ кукюрт, экинджи кере ичюн 23 кг. ве бундан 
сонъки керелер ичюн 27-шер кг. керек олур. Тоз киречке 
къарыштырылгъан кукюрт коздантраты шу микъдарда алыныр: 

биринджи кере кукюртлев ичюн 24 кг. экинджи кере ичюн 
28 кг. ве бундан сонъкилери ичюн 32-шер кг. Кърымда оидиум 
зияде джайрагъан районларда бутюн кукюртлев девирлери 
ичюн 1 гектаргъа 85—90 кг. темиз кукюрт керек олур. 
Багъларны къуру ве ельсиз авада кукюртлемек керек; саба 
ве уйледен сонъ кукюртлев даа яхшы нетиджелер бере. Юзюм 
кутюги устюнде чыкъ данелери олгъанда, я да куннинъ пек 
сыджакъ саатлеринде кукюрт сепмек тавсие олунмай, чюнки 


Рес. 7. 


бундан себеп юзюм кутюги узеринде яныкълар пейда олур. 
Кукюрт, юзюм кутюгининъ бутюн ешиль къысымларынынъ эр 
ерини бир къарарда ортьмесини козьде тутып сепильмек ке- 
рек. Эгер кукюртлеген сонъ ягъмур ягъып оны джувса я да 
зияде ель олгъанындан себеп кукюрт тёкюльсе, невбетий ку- 
кюртлев муддетини беклеп турмай кукюртлевни текрарламакъ 
керек. Кукюртлегенде эр бир юзюм кутюгининъ эр тарафтан 
кукюртленмеси ичюн кукюрт сепкенде бутюн сыра араларын- 
дан кечип, эр эки тарафтаки кутюклерни кукюртлемели. 

Кукюрт сепмек ичюн Кърымда энъ чокъ къулланылгъан аппа- 
рат чанталы „Тип-топтыр* (рес. 5). Бу аппаратнынъ энъ муим 
эксикликлеринден бири —кукюртни бир къарарда тозландыр- 
маювыдыр. Бу аппаратнен 10 саатлик иш кунюнде 0,8—1,5 га 
ерни кукюртлемек мумкюн ола. 

Эльнен чалышкъан вентиляторлы „РВ-1“ (рес. 6) аппа- 
раты Кьрымда да къулланыла башлады. „РВ-1“ кукюртни 

яхшы сепсе де, ,Тип-топ“-тан аз иш япа ве онынънен чалы- 
шув бираз кьолайсыздыр.” 2 

Тракторгъа асылгъан ,ТН-3“ (рес. 7) аппараты 1938 се- 
неси Кърымда Перовская адына совхозда ве „Профинтерн“ 
совхозында--Севастополь ве Балыкълава районында сыналгъан 
эди. Бу аппаратны Кърымнынъ дагъ этеги районларында, сыра 
аралары 2--2,5 метр олгьан шпалер сйстема багъларда оиди- 
умгъа къаршы къулланмакъ мумкюн олгъаны анълашылды. Чы- 
къаргъан тозу кучьлю олгъанындан бир кереден бир къач 
сыра шпалерни тозландырмакъ мумкюн ола. Бу аппаратнынъ 
эксиклиги— тозны эр даим айны бир къуветнен сепип олмама- 
сындадыр. Бу аппарат 10 саатлик иш кунюнде 40 2а багъгъа 
кукюрт сепе биле. 

Тоз кукюрт сепув ерине шинген химикат къулланмакъ ке- 
рек олгъан алларда шу дозировкалардан файдаланылыр. Ку- 
кюрт-киреч къарышыгъы азырлангъанда 100 литр сувгъа 1,5 кг 
темиз кукюрт я да 2 хг кукюрт концентраты ве о къадар да 
тоз киреч алыныр. Киречни айры савутта сёндюрмек ве сёнип 
биткен сонъ оны къарыштыра-къарыштыра кукюрт къошмакъ 
керек; бундан сонъ къарышыкъны сувда язмакъ керек. Кукюрт 
киреч къарышыгъыны пуськюрткенде кукюртнинъ тюпке тын- 
масына ёл бермемек ‘ичюн оны эп къарыштырмакъ керек. 
Кукюрт-киреч суву къулланыладжакъта, эгер онынъ кес- 
кинлиги стандарт кескинлик (Бомэге коре 32°) олса, оны 
1:50 нисбетте сувнен къарыштырмакъ керек. Илядж пуськюр- · 
тюв де кукюрт сепюв киби--тынч авада отькерилир. Аванынъ 
сыджакъ саатлеринде илядж пуськюртмемели; аксн алда ку- 
тюклер узеринде яныкълар пейда олур. 

Биринджи кере пуськюртюв ичюн эр гектаргъа 10000 ку- 
тюк эсабынен 800 л, экинджи кере ичюн 1000 л, ве бундан 
сонъкилери ичюн 1200-ер 4 шингенлик керек олур. 

